CELEX: 32008D0364
Language: lt
Date: 1209340800000
Title: 2008/364/EB: 2008 m. balandžio 28 d. Komisijos sprendimas, kuriuo Lietuvoje leidžiama taikyti tam tikrus kiaulių skerdenų klasifikavimo būdus (pranešta dokumentu Nr. C(2008) 1595)

9.5.2008   
            
            
               LT
            
            
               Europos Sąjungos oficialusis leidinys
            
            
               L 125/32
            
         
      KOMISIJOS SPRENDIMAS
   
   2008 m. balandžio 28 d.
   kuriuo Lietuvoje leidžiama taikyti tam tikrus kiaulių skerdenų klasifikavimo būdus
   (pranešta dokumentu Nr. C(2008) 1595)
   (Tekstas autentiškas tik lietuvių kalba)
   (2008/364/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Pagal Reglamento (EEB) Nr. 3220/84 2 straipsnio 3 dalį kiaulių skerdenos turi būti klasifikuojamos raumeningumą apskaičiuojant pagal statistiškai pagrįstus vertinimo metodus, grindžiamus vienos ar kelių kiaulių skerdenos anatominių dalių fiziniu išmatavimu. Klasifikavimo būdus leidžiama taikyti atsižvelgiant į didžiausią leistiną statistinės paklaidos nuokrypį. Šis nuokrypis apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnio 2 dalyje.
            
         
               (2)
            
            
               Lietuvos vyriausybė paprašė Komisijos leisti taikyti keturis naujus kiaulių skerdenų klasifikavimo būdus ir Komisijos reglamento (EEB) Nr. 2967/85 3 straipsnio 3 dalyje numatyto protokolo antroje dalyje pateikė bandomųjų išpjaustymų rezultatus.
            
         
               (3)
            
            
               Išnagrinėjus šį prašymą paaiškėjo, kad reikalavimai, taikomi išduodant leidimą taikyti tuos klasifikavimo būdus, yra įvykdyti.
            
         
               (4)
            
            
               Prietaisus ar klasifikavimo būdus galima leisti keisti tik priėmus naują Komisijos sprendimą, kuriame būtų atsižvelgta į įgytą patirtį. Todėl dabartinis leidimas gali būti panaikintas.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84 kiaulių skerdenoms klasifikuoti Lietuvoje leidžiama naudoti šiuos būdus:
   
               1)
            
            
               prietaisą Fat-O-Meat’er (FOM) ir su juo susijusius vertinimo metodus, kurių aprašymas pateikiamas priedo 1 dalyje;
            
         
               2)
            
            
               prietaisą Hennessy Grading Probe (HGP 7) ir su juo susijusius vertinimo metodus, kurių aprašymas pateikiamas priedo 2 dalyje;
            
         
               3)
            
            
               prietaisą IM-03 ir su juo susijusius vertinimo metodus, kurių aprašymas pateikiamas priedo 3 dalyje;
            
         
               4)
            
            
               prietaisą, kurį naudojant matavimas atliekamas liniuote pagal dviejų taškų matavimo metodą (ZP) (liniuotės metodas), ir su juo susijusius vertinimo metodus, kurių aprašymas pateikiamas priedo 4 dalyje.
            
         Rankinis metodas (ZP) gali būti taikomas tik tose skerdyklose, kuriose per savaitę paskerdžiama ne daugiau kaip 200 kiaulių.
   2 straipsnis
   Prietaisus ar vertinimo metodus keisti draudžiama.
   3 straipsnis
   Šis sprendimas skirtas Lietuvos Respublikai.
   
      Priimta Briuselyje, 2008 m. balandžio 28 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      KIAULIŲ SKERDENŲ KLASIFIKAVIMO BŪDAI LIETUVOJE
      1   Dalis
      FAT-O-MEAT’ER (FOM)
      
                  1.
               
               
                  Kiaulių skerdenos klasifikuojamos prietaisu Fat-O-Meat’er (FOM).
               
            
                  2.
               
               
                  Šiame prietaise įmontuotas 6 milimetrų skersmens zondas, turintis Siemens SFH 950/960 tipo fotodiodą. Zondo veikimo intervalas – nuo 3 iki 103 milimetrų. Naudojant kompiuterį matavimo duomenys paverčiami į apskaičiuotą raumeningumą.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 59,98500 – 0,20051 × F1 – 0,62340 × F2 + 0,21878 × M2
                  kur:
                  
                              
                                 
                           
                           
                              =
                           
                           
                              skerdenos raumeningumo procentinė išraiška,
                           
                        
                              F1
                           
                           
                              =
                           
                           
                              riebalų storis (įskaitant odą) milimetrais, matuojamas tarp 3 ir 4 slankstelių, 8 cm nuo skerdimo linijos,
                           
                        
                              F2
                           
                           
                              =
                           
                           
                              riebalų storis (įskaitant odą) milimetrais, matuojamas tarp 3 ir 4 slankstelių, 6 cm nuo skerdimo linijos,
                           
                        
                              M2
                           
                           
                              =
                           
                           
                              raumenų storis milimetrais, matuojamas tarp 3 ir 4 slankstelių, 6 cm nuo skerdimo linijos.
                           
                        Ši formulė taikoma klasifikuojant nuo 50 iki 110 kilogramų sveriančias skerdenas.
               
            2   Dalis
      HENNESSY GRADING PROBE (HGP 7)
      
                  1.
               
               
                  Kiaulių skerdenos klasifikuojamos prietaisu, vadinamu Hennessy Grading Probe (HGP 7).
               
            
                  2.
               
               
                  Šiame prietaise įmontuotas 5,95 mm skersmens zondas (abiejuose galvutės šonuose yra 6,3 mm storio ašmenys) su LYU 260-EO tipo Siemens LED fotodiodu ir 58 MR tipo fotodetektoriumi. Zondo veikimo intervalas – nuo 0 iki 120 mm. Naudojant aparatą HGP 7 ir prie jo prijungtą kompiuterį matavimo duomenys paverčiami į apskaičiuotą raumeningumą.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 62,56600 – 0,85013 × F2 + 0,16150 × M2
                  kur:
                  
                              
                                 
                           
                           
                              =
                           
                           
                              skerdenos raumeningumo procentinė išraiška,
                           
                        
                              F2
                           
                           
                              =
                           
                           
                              riebalų storis (įskaitant odą) milimetrais, matuojamas tarp 3 ir 4 slankstelių, 6 cm nuo skerdimo linijos,
                           
                        
                              M2
                           
                           
                              =
                           
                           
                              raumenų storis milimetrais, matuojamas tarp 3 ir 4 slankstelių, 6 cm nuo skerdimo linijos.
                           
                        Ši formulė taikoma klasifikuojant nuo 50 iki 110 kilogramų sveriančias skerdenas.
               
            3   Dalis
      IM-03
      
                  1.
               
               
                  Kiaulių skerdenų klasifikavimas atliekamas prietaisu IM 03.
               
            
                  2.
               
               
                  Šame prietaise įmontuotas 7 milimetrų skersmens adatinio tipo optinis zondas (single line scanner SLS01). Zonde yra kontaktinių vaizdo jutiklių (CIS) linija ir žalios šviesos diodų. Veikimo intervalas – nuo 0 iki 132 milimetrų.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 62,01600 – 0,78101 × F2 + 0,17202 × M2 – 0,03763 × W
                  kur:
                  
                              
                                 
                           
                           
                              =
                           
                           
                              skerdenos raumeningumo procentinė išraiška,
                           
                        
                              F2
                           
                           
                              =
                           
                           
                              riebalų storis (įskaitant odą) milimetrais, matuojamas tarp 3 ir 4 slankstelių, 6 cm nuo skerdimo linijos,
                           
                        
                              M2
                           
                           
                              =
                           
                           
                              raumenų storis milimetrais, matuojamas tarp 3 ir 4 slankstelių, 6 cm nuo skerdimo linijos,
                           
                        
                              W
                           
                           
                              =
                           
                           
                              šiltos skerdenos svoris kilogramais.
                           
                        Ši formulė taikoma klasifikuojant nuo 50 iki 110 kilogramų sveriančias skerdenas.
               
            4   Dalis
      RANKINIS METODAS (ZP)
      
                  1.
               
               
                  Kiaulių skerdenos klasifikuojamos taikant rankinį metodą (ZP) arba dviejų taškų matavimo metodą (ZP), pagal kurį matavimas atliekamas liniuote.
               
            
                  2.
               
               
                  Šis metodas gali būti taikomas naudojantis liniuote, kurios padalos nustatomos remiantis lygties prognoze. Taikant šį metodą, ties skerdenos vidurine linija rankiniu būdu išmatuojamas riebalų storis ir raumenų storis.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 54,57800 – 0,47534 × F + 0,27035 × M – 0,09201 × W
                  kur:
                  
                              
                                 
                           
                           
                              =
                           
                           
                              skerdenos raumeningumo procentinė išraiška,
                           
                        
                              F
                           
                           
                              =
                           
                           
                              riebalų storis (įskaitant odą) milimetrais, matuojamas ties skerdenos skerdimo linija, ploniausioje vietoje, esančioje virš musculus gluteus medius,
                           
                        
                              M
                           
                           
                              =
                           
                           
                              nugaros raumens storis milimetrais, matuojamas ties skerdenos skerdimo linija, arčiausiai tarp raumens musculus gluteus medius priekinio (ties galva) galo ir stuburo kanalo viršutinio (ties nugara) krašto,
                           
                        
                              W
                           
                           
                              =
                           
                           
                              šiltos skerdenos svoris kilogramais.
                           
                        Ši formulė taikoma klasifikuojant nuo 50 iki 110 kilogramų sveriančias skerdenas.